b"\n_START_ARTICLE_\nPuig de la Miseric\xc3\xb2rdia\n_START_SECTION_\nParticularitats\n_START_PARAGRAPH_\nAquesta muntanya de poca altitud \xc3\xa9s una petita alineaci\xc3\xb3 muntanyosa que s'al\xc3\xa7a uns 4,5 km al nord-oest de Vinar\xc3\xb2s. \xc3\x89s de forma allargada i orientada del nord-oest al sud-est. Es troba coberta de vegetaci\xc3\xb3 mediterr\xc3\xa0nia, amb alguns boscos de pins. _NEWLINE_Hi ha l'ermita de la Mare de D\xc3\xa9u de la Miseric\xc3\xb2rdia i Sant Sebasti\xc3\xa0, aix\xc3\xad com una creu de grans dimensions a l'extrem oriental del puig. La creu es troba dins d'una zona de jardins que forma part del conjunt de l'ermita. Hi ha tamb\xc3\xa9 unes antenes a la part occidental de la carena. _NEWLINE_Al puig de la Miseric\xc3\xb2rdia hi ha un antic poblat ib\xc3\xa8ric, igual que als ve\xc3\xafns jaciments de la Tossa Alta i del puig de la Nau a Benicarl\xc3\xb3 i els de la Cogula a Ulldecona, i la Moleta del Remei a Alcanar,_NEWLINE_on s'han trobat importants jaciments arqueol\xc3\xb2gics amb fins i tot material d'origen etrusc._NEWLINE_Hi ha tamb\xc3\xa9 una urbanitzaci\xc3\xb3 a la zona oriental del puig, a la vora de la carretera d'acc\xc3\xa9s."